stanford-oval/wikipedia huggingface dataset:
พระอนุชาติวุฒาธิคุณ (แพ ณ หนองคาย)
ประวัติและผลงาน > เป็นข้าหลวงกำกับราชการเมืองมุกดาหาร

ในช่วงระหว่าง พ.ศ. ๒๔๔๒-๒๔๔๙ ก่อนที่จะมีการยุบเมืองมุกดาหารเป็นอำเภอมุกดาหารให้ขึ้นกับจังหวัดนครพนมนั้น ทางราชการฝ่ายสยามได้แต่งตั้งให้พระอนุชาติวุฒาธิคุณ (แพ) มาดำรงตำแหน่งข้าหลวงกำกับราชการเมืองมุกดาหารแทนขุนพิทักษ์ธุรกิจ พระอนุชาติวุฒาธิคุณ (แพ) มาดำรงตำแหน่งข้าหลวงกำกับราชการเมืองมุกดาหารใน พ.ศ. ๒๔๔๔ ซึ่งเป็นช่วงที่ประเทศฝรั่งเศสได้หัวเมืองลาวฝั่งซ้ายแม่น้ำโขงเป็นอาณานิคม ทางราชการบ้านเมืองฝ่ายเมืองมุกดาหารได้แต่งตั้งคณะปกครองเมืองมุกดาหารโดยให้พระยาศศิวงษ์ประวัติ (เมฆ จันทรสาขา) เป็นจางวางที่ปรึกษาราชการ ให้พระอนุชาติวุฒาธิคุณ (แพ ณ หนองคาย) เป็นข้าหลวงประจำเมือง ให้พระจันทรเทพสุริยวงษา (แสง จันทรสาขา) เป็นผู้ว่าราชการเมือง ให้พระดำรงมุกดาหาร (เสริม) เป็นปลัดเมือง ให้พระวิจารณ์อธิกรณ์ (แป้น) เป็นยกบัตรเมือง ให้หลวงธนากาญจนกิจ (แสง) เป็นผู้ช่วยราชการเมือง ให้พระวรบุตรภักดี (อ่าง ศรีประเสริฐ) รักษาการ เป็นนายอำเภอเมืองมุกดาหาร และให้หลวงอำนาจนรงค์ (บุศร์) รักษาการ เป็นนายอำเภอหนองสูง
ประวัติและผลงาน > เป็นนายอำเภอเมืองเพ็ญ

อำเภอเพ็ญในอดีตชื่ออำเภอเมืองเพ็ญ เดิมเป็นเมืองเก่าชื่อว่าเมืองเพ็ญหรือเมืองเพ็ง เป็นหัวเมืองชั้นจัตวาขึ้นตรงต่อเมืองหนองคาย ก่อตั้งโดยพระยาศรีสุทโธ ขุนราชวรบุตรเมืองหนองหาน ขุนราชปากดีเมืองบางหนองคาย และพระยาคำสิงห์เมืองสกลนคร ต่อมาเมืองได้ร้างไป จนกระทั่งเมื่อปี พ.ศ. ๒๔๕๐ ได้รับการก่อตั้งเป็นอำเภอชื่ออำเภอเมืองเพ็ญขึ้นตรงต่อเมืองอุดรธานี โดยมีพระอนุชาติวุฒาธิคุณ (แพ) ข้าหลวงกำกับราชการเมืองมุกดาหารมาดำรงตำแหน่งเป็นนายอำเภอท่านแรกของอำเภอ ในระหวางปี พ.ศ. ๒๔๕๐-๒๔๕๖ ต่อมาในปี พ.ศ. ๒๔๖๐ กระทรวงมหาดไทยได้เปลี่ยนชื่ออำเภอจากอำเภอเมืองเพ็ญเป็นอำเภอเพ็ญ ขึ้นกับจังหวัดอุดรธานีมาจนถึงปัจจุบัน ในชั้นต้นพระยาอนุชาติวุฒาธิคุณ (แพ) ตั้งที่วำการอำเภอเพ็ญอยู่ ณ หมู่ที่ ๑ บ้านเพ็ญ ตำบลเพ็ญ ต่อมาได้ย้ายตัวที่ว่าการอำเภอมาตั้งอยู่ ณ หมู่ที่ ๑๑ ตำบลเพ็ญ เนื่องจากเป็นที่สูงใกล้เส้นทางคมนาคม และมีบริเวณกว้างขวางมากกว่าที่ตั้งเดิม อีกทั้งไม่ไกลจากชุมชนมากเกินไปนัก จากนั้นจึงได้ก่อสร้างที่ว่าการอำเภอเป็นอาคารไม้ขึ้นในปี พ.ศ. ๒๔๙๖
ประวัติและผลงาน > ได้รับพระราชทานบรรดาศักดิ์เป็นพระยา

วันที่ ๑ มกราคม พระพุทธศักราช ๒๔๖๗ พระเจ้าอยู่หัวกรุงสยามทรงมีพระบรมราชโองการดำรัสเหนือเกล้าฯ ทรงพระกรุณาโปรดเกล้าฯ พระราชทานบรรดาศักดิ์แก่ข้าราชการในงานพระราชพิธีฉลองเฉลิมพระชนม์พรรษา ความว่า  "กระทรวงมหาดไทย...ให้พระอนุชาติวุฒาธิคุณ (แพ ณหนองคาย) เปนพระยาวุฒาธิคุณ ตำแหน่งนายอำเภอจังหวัดอุดรธานี ถือศักดินา ๘๐๐..."  โดยประกาศมาในราชกิจจานุเบกษา เล่ม ๔๑ น่า (หน้า) ๓๓๖๙
พระราชทานนามสกุล

พระบาทสมเด็จพระมงกุฎเกล้าเจ้าอยู่หัว (รัชกาลที่ ๖) ทรงพระกรุณาโปรดเกล้าฯ พระราชทานนามสกุลแก่ทายาทเจ้านายผู้ปกครองเมืองหนองคายว่า ณ หนองคาย ลำดับสกุลพระราชทานที่ ๑๑๘๑ เขียนเป็นอักษรโรมันว่า na Nongkhai ทรงพระราชทานนามสกุลนี้แก่พระอนุชาติวุฒาธิคุณ (แพ) นายอำเภอเมืองเพ็ญ เมืองอุดรธานี ปู่คือพระประทุมเทวา เจ้าเมืองหนองคาย บิดาคือ พระยาวุฒาธิคุณวิบุลยศักดิ์อรรคสุรินทร์มหินทรภักดี เจ้าเมืองหนองคาย ๑๗/๓/๑๓
อนุสรณ์ > มูลนิธิพระยาวุฒาธิคุณ (แพ ณ หนองคาย) และคุณหญิงบัวศรี ณ หนองคาย

มูลนิธิพระยาวุฒาธิคุณ (แพ ณ หนองคาย) และคุณหญิงบัวศรี ณ หนองคาย เป็นองค์กรสาธารณกุศลที่จัดตั้งขึ้นโดยทายาทบุตรหลานผู้สืบสกุลจากพระยาวุฒาธิคุณ (แพ) และเครือญาติของผู้ได้รับพระราชทานนามสกุล ณ หนองคาย จากพระบาทสมเด็จพระมงกุฎเกล้าเจ้าอยู่หัว (รัชกาลที่ ๖) โดยมีวัตถุประสงค์ที่สำคัญเพื่อส่งเสริมการศึกษา ศิลปะ และวัฒนธรรม อาทิ การจัดเวทีเสวนาวิชาการเชิงประวัติศาสตร์เกี่ยวกับการกำเนิดเมืองหนองคาย และเมืองหนองคายกับอาเซียน เนื่องในวาระการเข้าสู่ประชาคมเศรษฐกิจอาเซียน ในปี พ.ศ. ๒๕๕๘  ตลอดจนการช่วยเหลืองานการสาธารณกุศลต่างๆ เช่น บริจาคและสมทบทุนช่วยเหลือมูลนิธิมหาจุฬาลงกรณราชวิทยาลัย กรุงเทพมหานคร ประจำเดือน สิงหาคม พ.ศ. ๒๕๕๕ เป็นต้น
พงศาวลี

| ด ค กต้นสกุลนามสกุลพระราชทาน ณ |
| --- | --- |
สกุล ณ มหาไชย: พระยาเทพทวาราวดี (สาย)
สกุล ณ นคร: เจ้าพระยาวรเดชศักดาวุธ (แย้ม ณ นคร)
สกุล ณ สงขลา: พระยาพฤกษ์ภิรมย์ (ฑิตย์)
สกุล ณ ป้อมเพชร์: พระยาชัยวิชิตวิศิษฏ์ธรรมธาดา (ขำ ณ ป้อมเพชร์)
สกุลโกมารกุล ณ นคร: พระยาไชยยศสมบัติ (เฉลิม)
สกุล ณ บางช้าง: หลวงขจรเนาวรัฐ (หลำ) · หลวงพิพิธวรรณการ (ม้วน)
สกุล ณ ถลาง: พระยาสุนทราทรธุรกิจ (หมี) · พระอาณาจักรบริบาล (อ้น) · พระพิไสยสุนทรการ (แปลง)
สกุล ณ ลำพูน: เจ้าจักรคำขจรศักดิ์ (น้อยจักรคำ)
สกุล ณ กาฬสินธุ์: พระยาชัยสุนทร (เก)
สกุล ณ เชียงใหม่: เจ้าแก้วนวรัฐ (แก้ว)
สกุล ณ น่าน: พระเจ้าสุริยพงษ์ผริตเดช (สุริย)
สกุล ณ ลำปาง: เจ้าบุญวาทย์วงษ์มานิต (บุญทวงศ์)
สกุล ณ หนองคาย: พระอนุชาติวุฒาธิคุณ (แพ)
สกุล ณ ร้อยเอ็จ: พระยาขัตติยวงษา เอกาธิกะสตานันต์ (เหลา)
สกุลภวภูตานนท์ ณ มหาสารคาม: พระเจริญราชเดช (อุ่น ภวภูตานนท์ ณ มหาสารคาม)
สกุลพรหมสาขา ณ สกลนคร: พระยาประจันตประเทศธานี (โง่นคำ)
สกุล ณ จัมปาศักดิ์: เจ้าศักดิ์ประสิทธิ์ · เจ้าศักดิ์ประเสริฐ
สกุล ณ พัทลุง: หลวงวิบูลย์บุรขันฑ์ (นพ)
สกุล ณ ตะกั่วทุ่ง: หลวงราชภักดี (หร่าย)
สกุลรัตนดิลก ณ ภูเก็ต: หลวงวรเทพภักดี (เดช)
สกุล ณ ระนอง: พระยารัตนเศรษฐี (ยู่หงี)
สกุลสุคนธาภิรมย์ ณ พัทลุง: มหาดเล็กสำรองสมบุญ
สกุล ณ มโนรม: หลวงวินิจสารา (ดวง)
สกุล ณ วิเชียร: พระยาประเสริฐสงคราม (ใจ ณ วิเชียร)
สกุล ณ อุบล: พระอุบลเดชประชารักษ์ (เสือ ณ อุบล)
สกุลประทีป ณ ถลาง: หลวงราชอาณัติ (กล่อม)
สกุลสุนทรกุล ณ ชลบุรี: หม่อมหลวงจาบ
สกุล ณ เชียงตุง: เจ้าฟ้าสิริสุวรรณราชยสสรพรหมลือ
สกุล ณ พิศณุโลก: หม่อมคัทริน ณ พิศณุโลก
สกุล ณ อุบล: พระอุบลเดชประชารักษ์ (เสือ ณ อุบล)
ซน ฮึง-มิน

| 0 | 1 | 2 | 3 |
| --- | --- | --- | --- |
 ซนเมื่อปี 2018
ข้อมูลส่วนตัว
ชื่อเต็ม:  ซน ฮึง-มิน
วันเกิด:   (1992-07-08) 8 กรกฎาคม ค.ศ. 1992 (32 ปี)
สถานที่เกิด:  ชุนช็อน เกาหลีใต้
ส่วนสูง:  1.83 m (6 ft 0 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  7
สโมสรเยาวชน
2008:  เอฟซีโซล
2008–2010:  ฮัมบัวร์เกอร์ เอ็สเฟา
สโมสรอาชีพ*
| ปี |  ทีม |  ลงเล่น |  (ประตู) |
| 2010 |  ฮัมบัวร์เกอร์ เอ็สเฟา 2 |  6 |  (1) |
| 2010–2013 |  ฮัมบัวร์เกอร์ เอ็สเฟา |  73 |  (20) |
| 2013–2015 |  ไบเออร์เลเวอร์คูเซิน |  62 |  (21) |
| 2015– |  ทอตนัมฮอตสเปอร์ |  367 |  (172) |
ทีมชาติ‡
| 2008–2009 |  เกาหลีใต้ อายุไม่เกิน 17 ปี |  18 |  (7) |
| 2016–2018 |  เกาหลีใต้ อายุไม่เกิน 23 ปี |  10 |  (3) |
| 2010– |  เกาหลีใต้ |  138 |  (56) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 29 ธันวาคม ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม ค.ศ. 2024
| --- | --- |
ซน ฮึง-มิน
ฮันกึล: 손흥민
ฮันจา: 孫興慜
อาร์อาร์: Son Heung-min 
เอ็มอาร์: Son Hŭng-min 
ซน ฮึง-มิน (เกาหลี: 손흥민; อักษรโรมัน: Son Heung-min) เกิดเมื่อวันที่ 8 กรกฎาคม ค.ศ. 1992 เขาเป็นนักฟุตบอลชาวเกาหลีใต้ ปัจจุบันเขาเล่นในตำแหน่งกองหน้าและปีกซ้าย และเป็นกัปตันทีมของทอตนัมฮอตสเปอร์ และเป็นกัปตันทีมชาติเกาหลีใต้ ได้รับการยกย่องให้เป็นหนึ่งในผู้เล่นที่มีฝีเท้าดีที่สุดในโลก รวมทั้งเป็นหนึ่งในผู้เล่นชาวเอเชียที่ดีที่สุดตลอดกาล ซนถือเป็นชาวเอเชียคนแรกที่ทำได้มากกว่า 100 ประตูในพรีเมียร์ลีก เขาขึ้นชื่อเรื่องความเร็ว การจบสกอร์ และการเลี้ยงบอล 2 เท้า
แต่เดิมเป็นนักเตะของเอฟซีโซล ก่อนที่จะเข้าร่วมกับสโมสรเยาวชนฮัมบูร์เกอร์เอสเฟา เขาลงเล่นในบุนเดิสลีกา เป็นครั้งแรกใน ค.ศ. 2010 และใน ค.ศ. 2013 เขาได้ย้ายเข้าสู่ทีมไบเออร์ 04 เลเวอร์คูเซิน ด้วยค่าตัว 10 ล้านยูโร ซึ่งเป็นสถิติใหม่ของสโมสร และเล่นให้แก่สโมสรในรายการยูฟ่ายูโรปาลีกและยูฟ่าแชมเปียนส์ลีก สองปีถัดมาเขาได้เซ็นสัญญากับทอตนัมฮอตสเปอร์ ด้วยค่าตัว 22 ล้านปอนด์ กลายเป็นนักเตะเอเชียที่มีค่าตัวแพงที่สุดในประวัติศาสตร์ และในช่วงที่ลงเล่นให้กับสเปอร์ เขาทำสถิติเป็นผู้เล่นเอเชียที่ทำประตูมากที่สุดในพรีเมียร์ลีกและยูฟ่าแชมเปียนส์ลีก และทำลายสถิติของ ชา บอม-กึน ในการเป็นผู้เล่นเอเชียที่ทำประตูมากที่สุดในการแข่งขันฟุตบอลยุโรป ใน ค.ศ. 2019 เขาเป็นนักเตะเอเชียคนที่สองในประวัติศาสตร์ที่ได้ลงเล่นในรอบชิงชนะเลิศยูฟ่าแชมเปียนส์ลีก ต่อจากตำนานรุ่นพี่อย่าง พัก จี-ซ็อง ต่อมาในฤดูกาล 2021–22 ซนสร้างประวัติศาสตร์เป็นนักเตะเอเชียคนแรกที่ได้รับรางวัลรองเท้าทองคำ หรือผู้ทำประตูสูงสุดประจำฤดูกาลของพรีเมียร์ลีก
ซนติดทีมชาติชุดใหญ่ใน ค.ศ. 2010 และเป็นผู้เล่นตัวหลักของทีมในฟุตบอลโลก 2014 และ 2018 และทำสถิติเป็นผู้เล่นเกาหลีใต้ที่ทำประตูในฟุตบอลโลกรอบสุดท้ายสูงสุดที่ 3 ประตู เท่ากับ พัก จี-ซ็อง และ อัน จ็อง-ฮวัน ซนยังมีส่วนในการพาทีมคว้าเหรียญทองในเอเชียนเกมส์ 2018 รวมถึงลงแข่งขันในเอเชียนคัพ 2011, 2015 และ 2019 ซึ่งเกาหลีใต้ได้รองแชมป์ใน ค.ศ. 2015
ซนได้รับการยกย่องให้เป็นหนึ่งในบุคคลผู้มีชื่อเสียงที่สุดของเกาหลีใต้ และเปรียบเสมือนสัญลักษณ์ของวงการกีฬาเกาหลีใต้ในปัจจุบัน โดยใน ค.ศ. 2022 เขาได้รับการจัดอันดับให้อยู่ในอันดับสามของผู้ทรงอิทธิพลในเกาหลีของฟอร์บ ในเดือนมิถุนายน ค.ศ. 2022 ยุน ซ็อก-ย็อล ประธานาธิบดีเกาหลีใต้ ได้มอบเหรียญ Cheongnyong ให้แก่ซน ซึ่งถือเป็นเหรียญเกียรติยศขั้นสูงสุดของวงการกีฬาที่มอบให้แก่พลเรือนเกาหลีใต้
สโมสรอาชีพ > ฮัมบัวร์เกอร์ เอ็สเฟา

ในปี ค.ศ. 2008 ซนได้ถอนตัวออกจากทีมเอฟซีโซล รุ่นอายุไม่เกิน 18 ปีของโรงเรียนมัธยมปลายทงบุก และเข้าร่วมกับสโมสรเยาวชนฮัมบัวร์เกอร์ เอ็สเฟาขณะที่อายุเพียง 16 ปี จนท้ายที่สุดเขาได้ทำประตูได้ 6 เกม หลังจากที่เขาทำประตูในเกมที่พบกับสโมสรฟุตบอลเชลซี ในเดือนสิงหาคม เขาได้มีอาการบาดเจ็บเป็นระยะเวลาสองเดือน และกลับมาอีกครั้งเมื่อวันที่ 30 ตุลาคม ค.ศ. 2010 ประตูแรกของเขาเกิดขึ้นในนาทีที่ 24 ในเกมที่พบกับแอร์สเทอเอฟเซเคิล์น
สโมสรอาชีพ > ไบเออร์ 04 เลเวอร์คูเซิน

เมื่อวันที่ 13 มิถุนายน ค.ศ. 2013 ไบเออร์ 04 เลเวอร์คูเซินประกาศคว้าตัวซนเข้าสู่ทีมด้วยค่าตัว 10 ล้านยูโร ด้วยสัญญาระยะเวลา 5 ปี ซึ่งค่าตัวของเขากลายเป็นสถิติใหม่ของสโมสรนับตั้งแต่ก่อตั้งมา ในช่วงก่อนฤดูกาลนั้นซนได้ปรับตัวเข้ากับทีมใหม่ได้เร็วมาก เขาทำประตูไปได้ทั้งหมด 3 ประตู ใน 3 เกมแรกที่พบกับ 1860 มิวนิก, อูดีเนเซ และคาอาเอ็ส ออยเพิน
เมื่อวันที่ 9 พฤศจิกายน ค.ศ. 2013 ซนได้ทำแฮตทริกให้แก่เลเวอร์คูเซินและชนะไปด้วยผล 5–3 ในเกมที่พบกับฮัมบวร์เกอร์ ซึ่งเป็นทีมต้นสังกัดเก่าของเขา จบฤดูกาลนั้นเขาได้ทำประตูไปทั้งหมด 12 ประตู ใน 43 เกม
ซนทำแฮตทริกอีกครั้งในเกมที่พ่ายให้แก่เฟาเอ็ฟเอ็ล ว็อลฟส์บวร์ค ด้วยผล 4–5 เมื่อวันที่ 14 กุมภาพันธ์ ค.ศ. 2015 ในฤดูกาล 2014–15 เขาทำประตูไปได้ทั้งหมด 17 ประตู ใน 42 เกม
สโมสรอาชีพ > ทอตนัมฮอตสเปอร์

เมื่อวันที่ 28 สิงหาคม ค.ศ. 2015 ซนได้ตกลงร่วมเซ็นสัญญากับทอตนัมฮอตสเปอร์สโมสรฟุตบอลจากพรีเมียร์ลีกเป็นระยะเวลาสามปีด้วยค่าตัว 22 ล้านปอนด์ (30 ล้านยูโร) และได้รับการอนุมัติในการออกใบอณุญาตทำงาน การเซ็นสัญญาครั้งนี้ทำให้เขาได้สถิติใหม่กลายเป็นนักเตะเอเชียที่มีค่าตัวสูงที่สุดในประวัติศาสตร์ โดยสถิติเก่านั้นเคยเป็นของฮิเดโตชิ นากาตะ นักฟุตบอลชาวญี่ปุ่นผู้ที่ย้ายจากปาร์มามายังโรมา ด้วยค่าตัว 25 ล้านยูโรในปี ค.ศ. 2001 ซนลงเล่นให้แก่ทีมครั้งแรกในเกมที่ออกไปเยือนซันเดอร์แลนด์ โดยลงมาแทนแอนดรอส ทาวน์เซนด์ในนาทีที่ 62 และจบเกมชนะด้วยผล 1–0  ประตูแรกของเขาในพรีเมียร์ลีกเกิดขึ้นในเกมที่พบกับคริสตัลพาเลซ เมื่อวันที่ 20 กันยายน ค.ศ. 2015
ในการแข่งขันพรีเมียร์ลีก ฤดูกาล 2019–20 กับเบิร์นลีย์เมื่อวันที่ 7 ธันวาคม ค.ศ. 2019 ซนทำประตูที่ 3 ในการแข่งขันในนาทีที่ 32 โดยเลี้ยงลูกคนเดียวจากแดนของสเปอร์ส หลบหลีกผู้เล่นของเบิร์นลีย์ไปจนถึงหน้าประตูของเบิร์นลีย์ก่อนจะยิงเข้าไปอย่างสวยงาม นัดนั้นสเปอร์สเอาชนะเบิร์นลีย์ไปได้ 5–0
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ฟุตบอลถ้วย> ลงเล่น | ฟุตบอลถ้วย> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ฮัมบูร์เกอร์ | 2010–11 | บุนเดิสลีกา | 13 | 3 | 1 | 0 | — | — | — | — | 14 | 3 |
| ฮัมบูร์เกอร์ | 2011–12 | บุนเดิสลีกา | 27 | 5 | 3 | 0 | — | — | — | — | 30 | 5 |
| ฮัมบูร์เกอร์ | 2012–13 | บุนเดิสลีกา | 33 | 12 | 1 | 0 | — | — | — | — | 34 | 12 |
| ฮัมบูร์เกอร์ | รวม | รวม | 73 | 20 | 5 | 0 | — | — | — | — | 78 | 20 |
| ไบเออร์ 04 เลเวอร์คูเซิน | 2013–14 | บุนเดิสลีกา | 31 | 10 | 4 | 2 | — | — | 8 | 0 | 43 | 12 |
| ไบเออร์ 04 เลเวอร์คูเซิน | 2014–15 | บุนเดิสลีกา | 30 | 11 | 2 | 1 | — | — | 10 | 5 | 42 | 17 |
| ไบเออร์ 04 เลเวอร์คูเซิน | 2015–16 | บุนเดิสลีกา | 1 | 0 | 0 | 0 | — | — | 1 | 0 | 2 | 0 |
| ไบเออร์ 04 เลเวอร์คูเซิน | รวม | รวม | 62 | 21 | 6 | 3 | — | — | 19 | 5 | 87 | 29 |
| ทอตนัมฮอตสเปอร์ | 2015–16 | พรีเมียร์ลีก | 28 | 4 | 4 | 1 | 1 | 0 | 7 | 3 | 40 | 8 |
| ทอตนัมฮอตสเปอร์ | 2016–17 | พรีเมียร์ลีก | 34 | 14 | 5 | 6 | 0 | 0 | 8 | 1 | 47 | 21 |
| ทอตนัมฮอตสเปอร์ | 2017–18 | พรีเมียร์ลีก | 37 | 12 | 7 | 2 | 2 | 0 | 7 | 4 | 53 | 18 |
| ทอตนัมฮอตสเปอร์ | 2018–19 | พรีเมียร์ลีก | 31 | 12 | 1 | 1 | 4 | 3 | 12 | 4 | 48 | 20 |
| ทอตนัมฮอตสเปอร์ | 2019–20 | พรีเมียร์ลีก | 30 | 11 | 4 | 2 | 1 | 0 | 6 | 5 | 41 | 18 |
| ทอตนัมฮอตสเปอร์ | 2020–21 | พรีเมียร์ลีก | 16 | 12 | 0 | 0 | 1 | 0 | 7 | 3 | 24 | 15 |
| ทอตนัมฮอตสเปอร์ | รวม | รวม | 176 | 65 | 21 | 12 | 9 | 3 | 47 | 20 | 253 | 100 |
| รวมทั้งหมด | รวมทั้งหมด | รวมทั้งหมด | 317 | 107 | 32 | 15 | 9 | 3 | 66 | 25 | 424 | 150 |
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เกาหลีใต้รุ่นอายุไม่เกิน 17 ปี | 2008 | 10 | 4 |
| เกาหลีใต้รุ่นอายุไม่เกิน 17 ปี | 2009 | 8 | 3 |
| เกาหลีใต้รุ่นอายุไม่เกิน 17 ปี | รวม | 18 | 7 |
| เกาหลีใต้รุ่นอายุไม่เกิน 23 ปี | 2016 | 4 | 2 |
| เกาหลีใต้รุ่นอายุไม่เกิน 23 ปี | 2018 | 6 | 1 |
| เกาหลีใต้รุ่นอายุไม่เกิน 23 ปี | รวม | 10 | 3 |
| เกาหลีใต้ | 2010 | 1 | 0 |
| เกาหลีใต้ | 2011 | 7 | 1 |
| เกาหลีใต้ | 2012 | 3 | 0 |
| เกาหลีใต้ | 2013 | 11 | 4 |
| เกาหลีใต้ | 2014 | 12 | 2 |
| เกาหลีใต้ | 2015 | 12 | 9 |
| เกาหลีใต้ | 2016 | 6 | 1 |
| เกาหลีใต้ | 2017 | 9 | 3 |
| เกาหลีใต้ | 2018 | 13 | 3 |
| เกาหลีใต้ | 2019 | 13 | 3 |
| เกาหลีใต้ | 2020 | 2 | 0 |
| เกาหลีใต้ | รวม | 89 | 26 |
| รวมทั้งหมด | รวมทั้งหมด | 117 | 36 |
เกียรติประวัติ > สโมสร

ทอตนัมฮอตสเปอร์
ยูฟ่าแชมเปียนส์ลีก รองชนะเลิศ: 2018–19
เกียรติประวัติ > ทีมชาติ

เกาหลีใต้ เยาวชน
เอเชียนเกมส์: 2018
ฟุตบอลเอเชียเยาวชนอายุไม่เกิน 16 ปี รองชนะเลิศ: 2008
เกาหลีใต้
เอเชียนคัพ รองชนะเลิศ: 2015
เกียรติประวัติ > รางวัลส่วนตัว

Korean Footballer of the Year: 2013, 2014, 2017
Best Footballer in Asia: 2014, 2015, 2017, 2018
AFC Asian Cup Team of the Tournament: 2015
UEFA Champions League Set-piece Goal of the Season: 2014–15
AFC Asian International Player of the Year: 2015, 2017
Korean Goal of the Year: 2015, 2016, 2018
Premier League Player of the Month: กันยายน 2016, เมษายน 2017
FA Cup Top scorer: 2016–17
PFA Fans' Premier League Player of the Month: มกราคม 2018
Bundesliga Hamburger SV All Time XI: 2018
Tottenham Hotspur Goal of the Season: 2017–18, 2018–19
Premier League Goal of the Month: พฤศจิกายน 2018
รองเท้าทองคำพรีเมียร์ลีก: 2021–22
London Player of the Year: พรีเมียร์ลีก ฤดูกาล 2018–19
Tottenham Hotspur Player of the Season: 2018–19
FIFA FIFPro World XI 5th team: 2019
แหล่งข้อมูลอื่น

Son Heung-min – National Team Stats เก็บถาวร 2016-01-31 ที่ เวย์แบ็กแมชชีน at KFA (เกาหลี)
ซน ฮึง-มิน – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ซน ฮึง-มิน ที่ National-Football-Teams.com
Son Heung-min ที่ Topforward
| ด ค กผู้เล่นชุดปัจจุบันของสโมสรฟุตบอลทอตนัมฮอตสเปอร์  |
| --- | --- |
 1 โยริส  4 โรเมโร  5 ฮอยปีแยร์  7 ซน (c)  8 บิสซูมา  9 รีชาร์ลีซง  10 แมดดิสัน  11 บรายัน  12 เอเมอร์สัน  13 วิคาริโอ  14 เปริชิช  15 ไดเออร์  17 โรเมโร  18 โล เซลโซ  19 เซสเซยง  20 ฟอร์สเตอร์  21 กูลูเชฟสกี  22 จอห์นสัน  23 ปอร์โร  27 โซโลมอน  29 ซาร์  30 เบนตังกูร์  33 เดวิส  35 ฟิลลิปส์  36 เบลิซ  37 ฟัน เดอ แฟ็น  38 อูดอกี  40 ออสติน  41 ไวต์แมน  43 จอห์น  51 คาร์ก  77 แอบบอตต์   ผู้จัดการ: พอสเตคอกลู 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  สหรัฐ  เกาหลี 
ซนขณะเล่นให้แก่ฮัมบัวร์เกอร์ เอ็สเฟาในเกมที่พบกับแวร์เดอร์เบรเมิน
รตีลวง

| รตีลวง |
| --- | --- |
สร้างโดย: บริษัท ดีวันทีวี จำกัด
บทประพันธ์: อรสา ทศนุต
บทละครโทรทัศน์: ดลกมล ศรัทธาทิพย์   กฤติญา
กำกับโดย: อนุวัฒน์ ถนอมรอด
แสดงนำ: คณิน ชอบประดิถ ศิรินทร์ ปรีดียานนท์
ดนตรีแก่นเรื่องเปิด: ซ้ำๆ - อาร์ม ศิริพงษ์
ดนตรีแก่นเรื่องปิด: ภาพจำในใจ - ปนัดดา เรืองวุฒิ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16 ตอน
การผลิต
ควบคุมงานสร้าง: พรสุดา ต่ายเนาว์คง
ความยาวตอน: 2 ชั่วโมง
ออกอากาศ
สถานีโทรทัศน์: ช่อง 3 เอชดี
ออกอากาศ: 9 พฤษภาคม 2565 – 28 มิถุนายน 2565
ละครเรื่องก่อนหน้า: ซ่านเสน่หา
ละครเรื่องถัดไป: พิศวาสฆาตเกมส์
รตีลวง เป็นละครโทรทัศน์ไทยแนวประโลมโลก ผลิตโดย บริษัท ดีวันทีวี จำกัด ดัดแปลงจาก มนต์กามเทพ บทประพันธ์โดย อรสา ทศนุต บทโทรทัศน์โดย ดลกมล ศรัทธาทิพย์, กฤติญา ควบคุมบทโทรทัศน์โดย ละลิตา ฉันทศาสตร์โกศล กำกับการแสดงโดย อนุวัฒน์ ถนอมรอด นำแสดงโดย คณิน ชอบประดิถ , ศิรินทร์ ปรีดียานนท์ , สุริยนต์ อรุณวัฒนกูล, สเตฟานี เลอร์ช , ชนัญชิดา รุ่ง เพชรรัตน์ ออกอากาศวันจันทร์ - วันอังคาร เวลา 20.35 - 22.30 น. ทาง ช่อง 3 เอชดี ระหว่างวันที่ 9 พฤษภาคม ถึง 28 มิถุนายน พ.ศ. 2565
โดยละครเรื่องนี้นับเป็นผลงานละครเรื่องสุดท้ายของ ชิปปี้-ศิรินทร์ ในฐานะนักแสดงช่อง 3 ก่อนตัดสินใจเป็นนักแสดงอิสระ
งานสร้าง

ละครเรื่อง รตีลวง ได้เริ่มเดินกล้องถ่ายทำเมื่อกลางเดือนตุลาคม พ.ศ. 2563 โดยก่อนเริ่มการถ่ายทำนักแสดงหลักทั้ง 3 คือ เพื่อน-คณิน ชิปปี้-ศิรินทร์ และ แคท-ตฤณญา ได้มาเวิร์คช็อปเรียนการพูดภาษาคำเมือง และทำความเข้าใจในบท และ เพื่อน-คณิน ชิปปี้-ศิรินทร์ ยังได้เรียนรู้ศิลปะการต่อสู้แบบ ไอคีโด นอกจากนี้ในเดือนพฤศจิกายน พ.ศ. 2563 ทางกองยังได้เดินทางขึ้นไปถ่ายทำที่ จังหวัดเชียงใหม่
แหล่งข้อมูลอื่น

รตีลวง ที่สยามโซน
แฟนซับ

แฟนซับ (อังกฤษ: fansub ย่อมาจาก fan-subtitled) เป็นรูปแบบหนึ่งของภาพยนตร์ การ์ตูน หรือละครจากต่างประเทศ ที่นำมาแปลเป็นภาษาอื่นและขึ้นเป็นคำบรรยายโดยแฟนการ์ตูน ในบางประเทศ
ที่พักสงฆ์บ้านหนองบัว

| ที่พักสงฆ์บ้านหนองบัว |
| --- | --- |
วิหารศิลาแลงและบรรกาศความร่มรื่นภายในวัด

ชื่อสามัญ: วัดหนองบัว
ที่ตั้ง: หมู่ที่ 9  ตำบลผาจุก อำเภอเมือง จังหวัดอุตรดิตถ์ 53000
ประเภท: ที่พักสงฆ์
นิกาย: เถรวาท มหานิกาย
 สถานีย่อยพระพุทธศาสนา
ที่พักสงฆ์บ้านหนองบัว ตั้งอยู่ที่ หมู่บ้านหนองบัว  หมู่ที่ 9 ตำบลผาจุก อำเภอเมือง จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นที่พักสงฆ์ สังกัดการปกครองคณะสงฆ์มหานิกาย ภาค 5
สภาพวัด

ที่พักสงฆ์บ้านหนองบัว เป็นที่พักสงฆ์ขนาดใหญ่ ได้รับการตั้งเป็นที่พักสงฆ์เมื่อปี พ.ศ. 2547 มีพื้นที่ 30 ไร่เศษ ตัววัดตั้งอยู่บนพื้นที่ป่าสาธารณประโยชน์ของชุมชน มีศาสนสถาน-ถาวรวัตถุอยู่ประปรายกระจายไปตามป่าภายในอาณาบริเวณวัด  ภายในวัดมีความร่มรื่นและเงียบสงัด ห่างไกลจากหมู่บ้านและถนนใหญ่ มีบรรยากาศที่เหมาะแก่การปฏิบัติธรรม
ศาสนสถาน-ถาวรวัตถุ

วิหารศิลาแลง 1 หลัง
ศาลาการเปรียญขนาดเล็ก 1 หลัง
หอสวดมนต์ 1 หลัง
กุฏิเดี่ยว 5 หลัง
ห้องน้ำ 2 หลัง
| ด ค กพุทธศาสนสถาน ในเขตปกครองคณะสงฆ์ตำบลคุ้งตะเภา อำเภอเมือง จังหวัดอุตรดิตถ์ |
| --- | --- | --- |
| มีวิสุงคามสีมา |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  |  |
| ไม่มีวิสุงคามสีมา |  วัดหนองปล้อง  วัดเด่นกระต่าย  (ตำบลผาจุก)  |  |
| สำนักสงฆ์ |  วัดบ่อพระ  ที่พักสงฆ์บ้านหนองบัว  (ตำบลผาจุก)  |  |
ธนาคารกรุงไทย

| --- | --- |


ประเภท: บริษัทมหาชน
การซื้อขาย: SET:KTB
ISIN: TH0150010Z03 
อุตสาหกรรม: ธุรกิจการเงิน ธนาคาร
ก่อนหน้า: ธนาคารมณฑล ธนาคารเกษตร
ก่อตั้ง: 14 มีนาคม พ.ศ. 2509; 58 ปีก่อน (2509-03-14)
ผู้ก่อตั้ง: กระทรวงการคลัง (ธนาคารมณฑลและกรุงไทย) วิลาศ โอสถานนท์ และ ดิเรก ชัยนาม (ธนาคารเกษตร)
สำนักงานใหญ่: 35 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
บุคลากรหลัก: นาย ลวรณ แสงสนิท(ประธานกรรมการ) นาย ไกรฤทธิ์ อุชุกานนท์ชัย (ประธานกรรมการบริหาร) นาย ผยง ศรีวณิช(ประธานเจ้าหน้าที่บริหาร)
รายได้:  157,678.72 ล้านบาท (2562)
สินทรัพย์:  3,012,216.12 ล้านบาท (2562)
ส่วนของผู้ถือหุ้น:  338,287.30 ล้านบาท (2562)
พนักงาน: 29,000 (พ.ศ. 2563) 
อันดับความน่าเชื่อถือ: Fitch: AA+(tha)
เว็บไซต์: krungthai.com
ธนาคารกรุงไทย จำกัด (มหาชน) (อังกฤษ: Krungthai Bank Public Company Limited) (จีนตัวย่อ: 泰京银行) เป็นธนาคารพาณิชย์เพียงหนึ่งเดียวของรัฐ เป็นหน่วยงานรัฐวิสาหกิจภายใต้กำกับของกระทรวงการคลัง ธนาคารก่อตั้งขึ้นเมื่อวันที่ 14 มีนาคม พ.ศ. 2509 โดยการควบรวมกิจการของธนาคารมณฑลและธนาคารเกษตร นอกจากการให้บริการประชาชนในฐานะธนาคารพาณิชย์แล้ว ธนาคารกรุงไทยยังรับหน้าที่ในการดำเนินกิจการต่าง ๆ ที่เป็นประโยชน์แห่งรัฐ อาทิ การจ่ายเงินเดือนและเงินบำนาญแก่ข้าราชการ การคืนภาษีเงินได้ การให้กู้ยืมและชำระหนี้ กยศ. การขึ้นเงินรางวัลสลากกินแบ่งรัฐบาล รวมไปถึงโครงการต่าง ๆ ของภาครัฐ เช่น โครงการคนละครึ่ง หรือบัตรสวัสดิการแห่งรัฐ เป็นต้น
เดิมธนาคารกรุงไทยมีสถานะเป็นรัฐวิสาหกิจตาม พ.ร.บ.วิธีการงบประมาณ พ.ศ. 2502 แต่ต่อมา มีการปรับปรุงแก้ไข พ.ร.บ.วิธีการงบประมาณ พ.ศ. 2561 และกองทุนเพื่อการฟื้นฟูและพัฒนาระบบสถาบันการเงิน ซึ่งไม่ใช่รัฐวิสาหกิจ เข้าถือหุ้นของธนาคารกรุงไทยมากกว่าร้อยละ 50 จึงทำให้ธนาคารกรุงไทยไม่เป็นรัฐวิสาหกิจตามกฎหมายวิธีการงบประมาณ
อย่างไรก็ตาม ถ้าพิจารณาจากนิยามคำว่า “รัฐวิสาหกิจ” ตาม พ.ร.บ.การบริหารหนี้สาธารณะ พ.ศ. 2548 ธนาคารกรุงไทยเข้าลักษณะเป็นรัฐวิสาหกิจ ดังนั้น การตีความจึงขึ้นอยู่กับหลักเกณฑ์หรือนิยามของกฎหมายแต่ละฉบับ
ธนาคารกรุงไทยมีสำนักงานใหญ่อยู่ที่ถนนสุขุมวิท เขตวัฒนา กรุงเทพมหานคร และมีจำนวนสาขามากที่สุดเป็นอันดับที่ 1 ของประเทศไทย ที่ 924 สาขา และมีเครื่องเอทีเอ็มกว่า 7,200 เครื่อง มากเป็นอันดับที่ 4 รองจากธนาคารไทยพาณิชย์ ธนาคารกสิกรไทย และธนาคารกรุงเทพ
ประวัติ > ธนาคารมณฑล

ในช่วงสงครามโลกครั้งที่สอง รัฐบาลไทยในสมัยของจอมพล ป. พิบูลสงครามได้ดำเนินการจัดตั้งธนาคารของรัฐในรูปแบบของรัฐวิสาหกิจขึ้นเพื่อทดแทนธนาคารต่างประเทศที่ยุติการดำเนินกิจการเนื่องจากประกาศสงครามของรัฐบาลไทยต่อฝ่ายสัมพันธมิตรทำให้ส่งผลกระทบต่อการค้าระหว่างประเทศเป็นอย่างมาก โดยทำการจัดตั้งธนาคารเมื่อวันที่ 27 มกราคม พ.ศ. 2485 โดยใช้ชื่อว่า บริษัท ธนาคารไทย จำกัด (อังกฤษ: Thai Bank Company Ltd.) ธนาคารไทยจึงมีหน้าที่ในการดำเนินธุรกิจทดแทนธนาคารต่างประเทศ โดยเฉพาะอย่างยิ่งคือเพื่อเกื้อกูลการค้าข้าวของบริษัท ข้าวไทย จำกัด ต่อมาธนาคารไทยได้เปลี่ยนชื่อเป็น ธนาคารมณฑล จำกัด (อังกฤษ: The Provincial Bank Ltd.) เมื่อวันที่ 31 กรกฎาคม พ.ศ. 2488 เพื่อมิให้ชื่อซํ้าซ้อนกับธนาคารชาติ ซึ่งได้เปลี่ยนชื่อเป็นธนาคารแห่งประเทศไทย รวมถึงสอดคล้องกับบทบาทในการสนับสนุนกิจการของบริษัทพาณิชย์ในจังหวัดต่าง ๆ โดยมีสำนักงานเป็นตึก 4 ชั้นบริเวณแยกนางเลิ้ง ถนนนครสวรรค์ แขวงสี่แยกมหานาค เขตดุสิต กรุงเทพมหานคร (ปัจจุบันเป็นที่ตั้งของกรมการปกครอง กระทรวงมหาดไทย)
ธนาคารมณฑลได้รับการก่อตั้งโดยมีทุนจดทะเบียน 10 ล้านบาท โดยกระทรวงการคลังถือ 50,650 หุ้น และบริษัท ข้าวไทย จำกัด ซึ่งมีสถานะเป็นรัฐวิสาหกิจถือ 45,172 หุ้น ทำให้ธนาคารมณฑลมีสัดส่วนของการถือหุ้นของรัฐสูงถึงร้อยละ 95.8 และกรรมการธนาคารในระยะแรกมีความสัมพันธ์อันแนบแน่นกับ จอมพล ป. พิบูลสงคราม เช่น วนิช ปานะนนท์ แนบ พหลโยธิน พระยาเฉลิมอากาศ เป็นต้น และพนักงานส่วนใหญ่เป็นพนักงานเดิมจากธนาคารฮ่องกงและเซี่ยงไฮ้ ธนาคารชาร์เตอร์ด และธนาคารเมอร์แคนไทล์ที่ได้ยุติกิจการไป
ภายหลังการรัฐประหารของพล.ท.ผิน ชุณหะวัณ ที่มีต่อรัฐบาลของ พล.ร.ต.ถวัลย์ ธำรงนาวาสวัสดิ์ ใน พ.ศ. 2490 กลุ่มซอยราชครูที่เป็นกลุ่มการเมืองของพล.ท.ผิน ได้พยายามเข้าครอบงำธนาคารมณฑลเพื่อเป็นฐานเศรษฐกิจและประสบความสำเร็จใน พ.ศ. 2495 โดยแต่งตั้ง พล.ต.ต.ละม้าย อุทยานานนท์ หนึ่งในกลุ่มซอยราชครูขึ้นเป็นประธานคณะกรรมการต่อจากพระยาโกมารกุลมนตรีและพระยาบุรณศิริพงษ์เป็นผู้จัดการ ในภายหลังธนาคารได้กลับสู่กลุ่มอำนาจของจอมพล ป. อีกครั้งหลังจากการรัฐประหารใน พ.ศ. 2494 และอยู่ภายใต้กลุ่มอำนาจของจอมพลสฤษดิ์ ธนะรัชต์ หลังจากการรัฐประหารใน พ.ศ. 2500
การถูกใช้แสวงหาผลประโยชน์ของกลุ่มอำนาจทางการเมืองหลายครั้ง ทำให้ฐานะของธนาคารมณฑลอยู่ในสภาวะง่อนแง่น มีผลการดำเนินงานต่ำ หลังจากการประกาศใช้พระราชบัญญัติการธนาคารพาณิชย์ พ.ศ. 2505 ซึ่งให้ความสำคัญกับการมีวินัยทางการเงิน ทำให้ธนาคารมณฑลเริ่มประสบภาวะขาดทุนจนได้รับอัดฉีดเงินการกระทรวงการคลังจาก 10 ล้านบาทเป็น 30 ล้านบาท โดยถือหุ้นร้อยละ 82.3 เพื่อมิให้ธนาคารล้มละลาย แต่ก็แก้ไขสถานการณ์ได้ไม่มากนัก ทำให้รัฐบาลในสมัยจอมพล ถนอม กิตติขจร ตัดสินใจรวมธนาคารมณฑลเข้ากับธนาคารเกษตร
ประวัติ > ธนาคารเกษตร

ธนาคารเกษตร (อังกฤษ: Agricultural Bank Ltd.) ได้รับการก่อตั้งโดยกลุ่มข้าราชการและพ่อค้าซึ่งนำโดยวิลาส โอสถานนท์ และดิเรก ชัยนาม โดยมีวัตถุประสงค์เพื่อให้บริการแก่ลูกค้าที่เป็นเกษตรกรเมื่อวันที่ 26 เมษายน
พ.ศ. 2493 โดยมีสำนักงานใหญ่ตั้งอยู่ริมถนนเยาวราช แขวงจักรวรรดิ เขตสัมพันธวงศ์ กรุงเทพมหานคร และมีทุนจดทะเบียนในชั้นแรก 10 ล้านบาท แบ่งเป็น 10,000 หุ้น โดยมีการกระจายหุ้นอย่างกว้างกว้างให้กับบุคคลต่าง ๆ โดยมีสุริยน ไรวา เป็นผู้ถือหุ้นใหญ่ และวิลาสดำรงตำแหน่งผู้จัดการคนแรก ต่อมาได้มีข้าราชการหลายคนเข้ารับตำแหน่งผู้จัดการแทน เช่น พระช่วงเกษตรศิลปการ พระยาบูรณสิริพงศ์
ธนาคารเกษตรได้กลายเป็นฐานเศรษฐกิจของกลุ่มซอยราชครูเช่นเดียวกับธนาคารมณฑล โดยมีจอมพลผิน ชุณหะวัณ เข้ารับตำแหน่งประธานคณะกรรมการบริหารสืบต่อจากพระยาศรีวิสารวาจา ทำให้ฐานะของธนาคารอยู่ในสภาวะตกต่ำจากการแสวงหาผลประโยชน์ ภายหลังจากการรัฐประหารในประเทศไทย พ.ศ. 2500 ธนาคารเกษตรเกิดวิกฤติการณ์ทางการเงิน ทำให้รัฐบาลต้องอัดฉีดเงินเพื่อประคองธนาคารและส่งผลให้ธนาคารแปรสภาพจากวิสาหกิจเอกชนเป็นรัฐวิสาหกิจ กระทรวงการคลังพยายามที่จะอัดฉีดเงินเพื่อพยุงฐานะของธนาคารจนถึง พ.ศ. 2508 รัฐบาลถือหุ้นเป็นสัดส่วนร้อยละ 92.15 และต่อมาได้รวมกิจการเข้ากับธนาคารมณฑล โดยมี หม่อมเจ้าทองประทาศรี ทองใหญ่ เป็นประธานคณะกรรมการบริหาร และจำรัส จตุรภัทร เป็นกรรมการผู้จัดการคนสุดท้ายของธนาคารเกษตร